- Her spiser kjendisene i Los Angeles
Ifølge Daily Meal tror mange besøkende at kjendisstedene stort sett befinner seg i Hollywood. Men du har også gode sjanser for kjendis-spotting om du besøker Malibu og Beverly Hills. Her er det ikke uvanlig å se fotografer samle seg utenfor byens hippe restauranter i håp om å få bilder av a-kjendiser ute på middagsdate. Daily Meal har laget en liste over hvor de mener det både serveres god mat - og er en høy frekvens av kjendiser: Øverst på listen er Mr Chow, en «institusjon for Hollywoods største stjerner og lojale kunder». Stedet har vært i sving siden 1974, og serverer asiatisk mat. Håndlagede nudler, Peking-and og grønner reker er blant anbefalingene.Se og bli-sett-stedet Spago har mange kjendisnavn å vise til, blant annet Elizabeth Taylor, Oprah Winfrey og George Clooney. Restauranten er èn av tre i Los Angeles som har fått to Michelin-stjerner. Signaturretten er indrefilet av kalv med røyket mascarponeost og varm urtevinagrette. Nummer tre på listen er The Palm, og ifølge restauranten skilter de med kjendiser i David Bowie og Gary Oldman-klassen. Surf and turf eller smultringer med kanel og sukker, er blant anbefalingene her. Fjerdeplassen går til The Polo Lounge på Beverly Hills Hotel. Jessica Simpson og Kim Kardashian skal være sett her nylig. Sjokoladesouffle i særklasse, ifølge Daily Meal.BOA Steakhouse på femteplass går for være et moderne biffhus, hvor 50 Cent og Kris Jenner nylig er observert. The Bazaar's Rojo y Blanca på Beverly Hills SLS Hotel er på sjetteplassen på lista - og omtales som et utradisjonelt sted med spansk tapas. Neste plass på listen går til Urth Caffè - best kjent for sin økologiske kaffe. Shallom Berkman, en av eierne, sier at Jessica Alba og Kate Perry stadig er innom. Se listen hos Daily Meal HER!
Lyst på god mat og stjerneglans? Da kan du sjekke ut disse LA-restaurantene.